La sierra de Nogueruelas representa la marguin meridional de las sierras de la unidat morfoestructural "Serranías de Gúdar" chunto con las sierras de Mora y d'el Chaparral enta l'ueste, y l'alto d'el Royal y la sierra de Férriz enta l'este, en una aliniación WNW-ESE. Este conchunto de sierras y alteros presentan modelaus estructurals a sobén en cuesta definius por la resistencia de las calsineras aptianas, que forman cinglos sobre los materials tobos de facies Weald.